section_heading: Znanstveni dometi
paragraph_text: Tvorac novih metoda intraoperacijske neurofiziologije koja sprječava oštećenja živčanog sustava za vrijeme neurokirurških ili ortopedskih operacija. U newyorškoj bolnici St. Luke's Roosevelt razvijao neurofiziologijsku metodu kojom se izbjegavaju teška oštećenja ili nenamjerne liječničke pogreške s trajnim posljedicama, poput oštećene leđne moždine i oduzetosti nogu i ruku. Na odjelu za anesteziologiju na New York University razvili su tehnologiju i metodologiju i napravili prekretnicu u sprječavanju oštećenja leđne moždine i stvorili jedan od najboljih laboratorija u SAD-u. Razvija i usavršava CIMS (comprehensive intraoperative monitoring system), hrvatski intraoperacijski medicinski uređaj u suradnji sa zagrebačkim biomedicinskim inženjerima.Surađujući s japanskim liječnicima, došao do novih metoda liječenja Parkinsonove bolesti.